joelniklaus/EU_Wikipedias huggingface dataset:
Ainārs Ančevskis

Ainārs Ančevskis (dzimis  Rīgā) ir latviešu aktieris. Kopš 2000. gada darbojas Latvijas Nacionālajā teātrī. Filmējies seriālos "Likteņa līdumnieki", "UgunsGrēks", "Ēnu spēles".

Darbojies Rīgas Skolēnu pils teātrī "Zīļuks".

2000. gadā absolvējis Kultūras akadēmijas Nacionālā teātra aktieru kursu.

2009. gadā kopā ar dejotāju Ievu Kemleri guva uzvaru TV3 šovā "Dejo ar zvaigzni".

Nozīmīgākās lomas teātrī  

 Franks/ S.Cveiga "Leģenda par kādu mūžu”, 2000/
 Paspartu /P.Kohouta “Astoņdesmit dienās ap zemeslodi“, 2001/
 Eižens Finks/ M.Zālītes un J.Lūsēna “Sfinksa”, 2001/
 Tomijs /A.Lindgrēnas “Pepija”,2002/
 Kārlēns /R.Blaumaņa “Skroderdienas Silmačos”, 2002/
 Belogubovs /A.Ostrovska “Ienesīga vieta”,2003/
 Kalle Blumkvists /A. Lindgrēnas “Superdetektīvs Blumkvists”, 2003/
 Čārlzs Sērfess/ R.B.Šeridana "Mēlnesības skola", 2004/
 Juris /G.Priedes "Zilā", 2004/
 Eduards /P.Putniņa "Aicinājums uz... pērienu", 2005/
 Jāzeps jaunībā un Benjamiņš Ēģiptē /Raiņa "Jāzeps un viņa brāļi", 2005/
 Šteins /J.Lūsēna/M.Zālītes "Hotel Kristina", 2006/
 Pelegrīns un Jehū /M.Frišs "Santa. Krusa. Romance mīlētājiem. Variācija", 2007/
 Švauksts /brāļi Kaudzītes "Mērnieku laiki", 2007/
 Toms Kentijs /M.Tvens "Princis un ubaga zēns", 2007/
 Vaclavs /M.Ivaškevčs "Kaimiņš", 2008/
 Autors /R. Blaumanis "Ļaunais gars", 2008/
 Sniedziņš /J. Veselis "Neuzticīgie", 2009/
 Heinriks Stefenbergs /G. Janovskis " Uz neatgriešanos", 2009/
 Students Erharts Borkmans /H. Ibsens "Nesaprašanās" (Juns Gabriels Borkmans), 2009/
 Vaseņka Veslovskis / Ļ. Tolstojs "Anna Kareņina", 2010/
 Viola / T. Vilijamss "Brīdinājums mazajiem kuģiem", 2010/
 Ansis / G. Repše "Jūras velni", 2010/
 Leo / R. Pauls, I. Ābele, L. Langa "Leo. Pēdējā bohēma", 2010/
 Vīrietis / Uku Ūsbergs "Galvas maiņa", 2012/
 Renē / A.H.Tammsāre "Zeme un mīlestība", 2012/
 Fičūrs / F.Molnārs "Lilioms", 2013/ 
 Klifords Bredšovs / Dž. Kenders, F. Ebs, Dž. Masterofs "Kabarē", 2014/
 Robins / Dž. Boitons Prīstlijs "Laiks un Konveju ģimene", 2014/
 Antolins Sančess Paparrigopoluss/ M. de Unamuno "Migla", 2014/ 
 Aizpuru Juris /J. Jaunsudrabiņa "Aija", 2009/

Lomas kinofilmās 
 "Aizaugušā grāvī viegli krist" — viens no bērniem (1986)
 "Rīgas sargi" — Kalniņš (2007)
 "Vienīgā fotogrāfija" — Kalniņš (2008)
 “Klases salidojums” (2019)
 “Klases salidojums 2” (2020)

Lomas seriālos 
 "Ferdinands Lieliskais" (2002—2003) — Valdis Lieliskais
 "Likteņa līdumnieki" (2003—2008) — Ūve Nārbulis
 "UgunsGrēks" (2009—2010) — Aleksis Grīnbergs
 "Eņģeļu māja" (2012) - Vitolds
 "Ēnu spēles" (2012 ; 2014 ; 2017) — Roberts Meirāns
 "Viņas melo labāk" (2017) — fotogrāfs Viesturs
 "Divi vienā" (2018/2019) - Uldis
 "Visi mājās" (2020) - Roberts
 "Nemīlētie" (2022) - Juliuss Brants

Atsauces 

1976. gadā dzimušie
Rīgā dzimušie
Latviešu teātra aktieri
Latviešu kinoaktieri
Latvijas kinoaktieri
Latvijas Kultūras akadēmijas absolventi
Zvaigznes tipa tīkls

Zvaigznes tipa tīkls (angļu: Star network) ir datortīkla topoloģiju veids. Zvaigznes tīkla slēgumā datori ar kabeļu segmentiem (parasti vītais pāris) tiek pieslēgti centrmezglam vai tīkla komutatoram. Priekšrocība, salīdzinot ar maģistrālo slēgumu, pārtrūkstot kabeļa segmentam pārstāj darboties tikai viens dators. Taču izejot no ierindas centrmezglam pārstāj darboties viss segments. Lai gan vītā pāra kabelis ir salīdzinoši lētāks par koaksiālo kabeli, taču, ja datori atrodas tālu no centrmezgla (maksimālais attālums 100 metri) kabeļa patēriņš ir liels. Zvaigznes tipa tīkls ir viens no visizplatītākajām datortīklu topoloģijām.

Zvaigžņtīkla topoloģija tiek veidota tad, ja katrs dators, izmantojot atsevišķu kabeli, izveido savienojumu ar kopējo centrālo ierīci (angļu: Hub), ko sauc par centrmezglu ( šajā gadījumā termins “centrmezgls” tiek lietots plašā nozīmē un apzīmē jebkuru ierīci ar daudzām ieejām, kas var kalpot kā centrālais elements, piemēram, komutators vai maršrutētājs.) Centrmezgla funkcijā ietilpst datora nodotās informācijas nosūtīšana vienam vai visiem pārējiem tīkla datoriem. Centrmezgla lomā var uzstāties gan dators, gan specializētā ierīce, piemēram, atkārtotājs, komutators vai maršrutētājs. Zvaigžņtīkla tipa topoloģijas trūkumi ir augstāka tīkla aprīkojuma izmaksas, kas saistītas ar specializētās centrālās ierīces iegādes nepieciešamību.

Zvaigžņu topoloģijas samazina ietekmi no pāŗvades līnijas mazspējas uz visu pārējo tīklu savienojot katru ierīci ar centrmezglu (angļu: Hub). Katra ierīce var sazināties ar pārējām ierīcēm tīklā caur šo centrmezglu. Kļūdas kas rodas ar vienu ierīci šajā tīklā tiks izolēta uz tā pāŗvades līnijus un neietekmēs pārējās ierīces un centrmezglu. 

Zvaigznes konfigurāciju tipiski izmanto ar vītā pāra kabeli un optiskajiem kabeļiem. Tomēr to var arī izmantot ar koaksiālo kabeli.

Priekšrocības un trūcības 
Priekšrocības:

 Ja viena vai vairākas ierīces pārtrauc pārraidīt informāciju, tas neietekmēs citas ierīces šajā tīklā un to savienojumus
 Ierīces var pievienot vai izņemt neietekmējot vispārējo tīklu
 Šis tīkls strādā ļoti labi zem smagas slodzes
 Ir iespēja izveidot ļoti lielus tīklus šādā topoloģijā

Trūcības:

 Dārgs tīkla paveids lai uzstādītu dēļ ierīču daudzuma, kabeļiem un to garumiem kas ir nepieciešams lai savienotu katru ierīci pie centrmezgla
 Centrālā ierīce (centrmezgls) ir vienots tīkla kļūmes punkts (jeb ja kautkas notiek ar šo centrmezglu, viss tīkls ir ietekmēts

Atsauces 

Datortīkli

de:Topologie (Rechnernetz)#Stern-Topologie
Paģiras 2

"Paģiras 2" () ir 2011. gada amerikāņu komēdija, kuras režisors ir Tods Filipss. Šis ir turpinājums 2009. gada filmai "Paģiras".

Filma ir stāsts par četriem draugiem Filu, Stjū, Alanu un Dagu un viņu ceļojumu uz Taizemē notiekošajām Stjū kāzām. Filmā tiek attēloti pēdējo divu dienu draugu notikumi pirms kāzām. Filma iznāca  ASV.

Atsauces

Ārējās saites 
 

ASV filmas
2011. gada filmas
Kinokomēdijas
Warner Bros. filmas
Džons Vilkss Būts

Džons Vilkss Būts (John Wilkes Booth, dzimis , miris ) bija amerikāņu teātra aktieris, kurš 1865. gada 14. aprīlī Forda teātrī, Vašingtonā nogalināja ASV prezidentu Abrahamu Linkolnu. Būts bija tolaik ASV pazīstamas teātra aktieru dinastijas pārstāvis, konfederātu atbalstītājs Amerikas pilsoņu karā un verdzības atcelšanas pretinieks.

Kaut arī četras dienas pirms atentāta padevās Roberta Lī komandētā Ziemeļvirdžīnijas armija, Būts neuzskatīja, ka pilsoņu karš ir beidzies, jo vēl notika cīņas ar Džozefa Džonsona armiju. Būts kopā ar sazvērniekiem plānoja nogalināt Linkolnu, viceprezidentu Endrū Džonsonu un ASV valsts sekretāru Viljamu Sjūardu.

Atentāts izdevās tikai attiecībā uz Linkolnu. Tā kā Būts bija slavens aktieris un teātra īpašnieka draugs, viņam bija pieeja teātra telpām. Iegājis ložā, kurā atradās Linkolns, Būts ar ieroci iešāva prezidentam pakausī. Mirkli vēlāk viņš izleca uz skatuves un sacīja vārdus Sic semper tyrannis, kurus esot teicis Bruts pēc Cēzara nogalināšanas.

Pēc atentāta Būts jāšus bēga uz dienvidu Mērilendu, bet pēc tam uz Virdžīniju. Divpadsmit dienas vēlāk tur viņu, pretēji komandai saņemt gūstā dzīvu, nošāva unionistu kareivis Bostons Korbets. Astoņi citi no atentāta dalībniekiem tika tiesāti, no tiem četri pakārti.

Ārējās saites 

ASV slepkavas
Mērilendā dzimušie
ASV teātra aktieri
Dambo

"Dambo" () ir 1941. gada amerikāņu animācijas filma, ko producējis Volts Disnejs. Filmas pirmizrāde norisinājās . Šī ir 4. Volta Disneja pilnmetrāžas animācijas filma.

Filmas galvenais režisors ir Bens Šerpstīns. Filmas sižets balstīts uz Helēnas Eibersonas sarakstītās un Harolda Pērla ilustrētās rotaļu grāmatas motīviem. 2017. gada decembrī filma tika pievienota Kongresa bibliotēkas Nacionālajam kino reģistram. 2019. gadā izdota spēlfilmas adaptācija.

Sižets 
Cirka ziloņmātei Džambo kundzei stārķis atnes zilonēnu — Džambo jaunāko. Neparasti lielo ausu dēļ zilonēnu pārējie cirka iemītnieki zilonēnu nemīl, dodot viņam iesauku "Dambo" (no angļu valodas vārda dumb — muļķīgs). Pasargājot Dambo no skatītāju apsmiešanas, Džambo kundze uzbrūk dresētājam, par ko viņa tiek ieslēgta atsevišķā krātiņā. Pēc tam, kad Dambo kļūst par iemeslu sarežģīta cirka trika neveiksmei, viņš pilnībā tiek atstumts. Vienīgais Dambo draugs ir pelēns Timotijs. Kļūdas pēc iedzerot alkoholu (ūdens mucā, no kurienes dzēra zilonēns un pele, iekrita šampanieša pudele) un atjēdzoties koka zarā, Dambo ar Timotija un savu jauno draugu, kraukļa un "brīnumspalvas", palīdzību, pārliecinās, ka māk lidot. Atgriezies cirkā, Dambo veic efektīvu lidojumu izrādes beigās, kļūstot par cirka zvaigzni un atkal sastopas ar māti.

Apbalvojumi un nominācijas

Apbalvojumi 
 Amerikas Kinoakadēmijas balva
 1942 — Labāka oriģinālmūzika
 Kannu kinofestivāla balva
 1947 — Labākā animācija

Nominācija 
 Amerikas Kinoakadēmijas balva
 1942 — Labākā dziesma

Atsauces

Ārējās saites 
  

1941. gada animācijas filmas
ASV animācijas filmas
Walt Disney Animation Studios filmas
Sokratess

Sokratess Brasileiru Sampaiu de Souza Vieira de Oliveira (, (dzimis  Belemā, miris  Sanpaulu), plašāk zināms vienkārši kā Sokratess, bija Brazīlijas futbolists. Viņš bija lielisks piespēlētājs un komandas organizators ar labām laukuma pārredzēšanas spējām. Viņš vienlīdz labi spēlēja ar abām kājām, kā arī spēja gūt daudz vārtu. Viņš tiek raksturots kā Aukstā kara ēras viens no vispusīgākajiem spēlētājiem. Augstu vērtēta tika viņa spēja lasīt spēli un viņš bieži izdarīja precīzas piespēles neskatoties ar papēdi.

2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Karjeras statistika 

|-
|1973||rowspan="6"|Botafogo-SP||||0||0|||||||||||||0||0|
|-
|1974||||0||0||||||||||||||||
|-
|1975||||0||0||||||||||||||||
|-
|1976||rowspan="3"|Série A||19||5||||||||||||||||
|-
|1977||16||9||||||||||||||||
|-
|1978||22||10||||||||||||||||
|-
|1978||rowspan="7"|Corinthians||Série A||0||0||||||||||||||||
|-
|1979||||0||0||||||||||||||||
|-
|1980||rowspan="5"|Série A||16||13||||||||||||||||
|-
|1981||1||1||||||||||||||||
|-
|1982||9||5||||||||||||||||
|-
|1983||20||15||||||||||||||||
|-
|1984||13||7||||||||||||||||

|-
|1984-85||Fiorentina||Serie A||25||6||||||||||||||||

|-
|1985||rowspan="3"|Flamengo||rowspan="3"|Série A||0||0||||||||||||||||
|-
|1986||11||3||||||||||||||||
|-
|1987||0||0||||||||||||||||
|-
|1988||Santos||Série A||5||2||||||||||||||||
|-
|1989||Botafogo-SP||||0||0||||||||||||||||
132||70||||||||||||||||
25||6||||||||||||||||
157||76||||||||||||||||

|-
|1979||6||5
|-
|1980||8||2
|-
|1981||15||6
|-
|1982||9||4
|-
|1983||8||2
|-
|1984||0||0
|-
|1985||5||1
|-
|1986||9||2
|-
!Kopā||60||22
|}

Atsauces

Ārējās saites 

 Sokratesa blogs 
 In Appreciation of... Socrates 
 Garforth sastāvā 
 Brazīlijas futbola Slavas zāle 
 Intervija 

1954. gadā dzimušie
2011. gadā mirušie
Parā dzimušie
Brazīlijas futbolisti
Brazīlijas izlases futbolisti
1982. gada FIFA Pasaules kausa spēlētāji
1986. gada FIFA Pasaules kausa spēlētāji
FIFA 100
ACF Fiorentina spēlētāji
Džefersons Deiviss

Džefersons Deiviss (), pazīstams arī kā Džefs Deiviss (Jeff Davis, dzimis , miris ), bija amerikāņu politiķis, pirmais un vienīgais Amerikas Konfederatīvo Valstu prezidents ASV pilsoņu kara laikā.

Dzīvesgājums 
Deiviss 1828. gadā beidza Vestpointas militāro akadēmiju un piedalījās ASV—Meksikas karā (1846 — 1848). Vēlāk bija kara ministrs prezidenta Frenklina Pīrsa kabinetā. Pirms un pēc darba prezidenta administrācijā Džefersons Deiviss bija senators no Misisipi. Senatora amatā Deiviss uzstājās pret atdalīšanos no ASV, tomēr piekrita, ka katrs ASV štats ir suverēns un tam ir tiesības atdalīties no ASV.

1861. gada 9. februārī, noliekot senatora mandātu, Džefersons Deiviss tika izvēlēts par konfederātu prezidentu, 18. februārī Montgomeri inaugurēts, bet tā paša gada novembrī bezalternatīvās vēlēšanās ievēlēts par prezidentu uz sešiem gadiem. Pilsoņu kara laikā konfederāti guva vairākas militāras uzvaras, tomēr nespēja atrast stratēģiju, lai uzvarētu ekonomiski spēcīgākos ziemeļu štatus. Džefersona Deivisa diplomātiskie centieni nesekmējās, jo neviena pasaules valsts tā arī neatzina Konfederāciju. Vēsturnieki atzīst Deivisu par daudz neefektīvāku līderi nekā viņa pretinieku — Abrahamu Linkolnu.

Kara beigās 1865. gada 10. maijā Džordžijas dienvidos Džefersonu Deivisu arestēja. Viņš tika apsūdzēts valsts nodevībā, divus gadus turēts apcietinājumā, tomēr tiesāts netika — viņam tikai tika aizliegts ieņemt valsts amatus. Mūža nogalē — 1880. gados Deiviss aicināja uz abu valsts daļu savstarpēju samierināšanos.

Ārējās saites 

 Džefersona Deivisa inaugurācijas runa 
 Dž. Deivisa grāmata The Rise and Fall of the Confederate Government

Atsauces

1808. gadā dzimušie
1889. gadā mirušie
ASV senatori
Amerikas pilsoņu karš
Ministri
BSC Young Boys

Berner Sport Club Young Boys ir Šveices sporta klubs no galvaspilsētas Bernes. Ārpus Šveices klubu bieži sauc arī kā Young Boys Bern vai vienkārši Young Boys. Kluba nosaukumu mēdz saīsināt uz YB (izrunā kā ). Kluba krāsas ir dzeltens un melns.

Klubu vislabāk atpazīst pēc tā futbola komandām. Pirmā komanda spēlē Šveices Superlīgā un tajā ir uzvarējusi 14 reizes, kā arī 6 reizes ieguvusi Šveices kausu. 1957. gadā YB tika atzīta par Šveices gada komandu. YB ir viena no veiksmīgākajām Šveices futbola komandām starptautiskajā līmenī. Klubs 1958.—1959. gada sezonā sasniedza Eiropas Čempionvienību kausa pusfinālu.

Kopš 2005. gada pirmā futbola komanda savas spēles aizvada Stade de Suisse stadionā, kur ir 32 000 skatītāju vietas.

Sporta klubā pārstāvēts arī lauka hokejs un boulings. Sieviešu hokeja komanda spēlē augstākajā Šveices līgā.

Sasniegumi 
 Šveices Superlīga
 Čempioni (15): 1902–03, 1908–09, 1909–10, 1910–11, 1919–20, 1928–29, 1956–57, 1957–58, 1958–59, 1959–60, 1985–86, 2017–18, 2018–19, 2019–20, 2020–21
 Vicečempioni (19): 1901–02, 1907–08, 1913–14, 1917–18, 1920–21, 1936–37, 1940–41, 1952–53, 1960–61, 1964–65, 1974–75, 1992–93, 2003–04, 2007–08, 2008–09, 2009–10, 2014–15, 2015–16, 2016–17
 Šveices kauss
 Kausa ieguvēji (6): 1929–30, 1944–45, 1952–53, 1957–58, 1976–77, 1986–87
 Finālisti (8): 1928–29, 1955–56, 1978–79, 1979–80, 1990–91, 2005–06, 2008–09, 2017–18
 Šveices Līgas kauss
 Kausa ieguvēji (1): 1975–76
 Šveices superkauss
 Kausa ieguvēji (1): 1986
 Finālisti (1): 1987
 Eiropas Čempionvienību kauss
 Pusfinālisti (1): 1958–59
 Alpu kauss
 Kausa ieguvēji (1): 1974

Atsauces

Ārējās saites 

 Kluba oficiālā vietne 

Šveices futbola klubi
BSC Young Boys
ST-2

ST-2 ir Singapūras kompānijas Singapore Telecommunication (SingTel) un Taivānas kompānijas Chunghwa Telecom kopējs sakaru pavadonis. Tas paredzēts uz interneta protokola bāzētu balss un datu pārraides pakalpojumu retranslācijai televīzijas operatoriem un kuģu kompānijām, ka arī citiem klientiem Āzijā.
Pavadonis izgatavots Mitsubishi Electric un ģeostacionārā orbītā palaists 2011. gadā. 

ST-2 tika palaists ar nesējraķeti Ariane 5ECA no Gviānas kosmiskā centra. Kopā ar to tika palaists arī Indijas pavadonis GSAT 8.

Ārējās saites 
 ST-2 dati N2Y0 vietnē 
 Mitsubishi Electric Puts ST-2 Satellite into Orbit  
 SingTel’s second commercial satellite ST-2 soars into orbit 
 Taiwan-Singapore ST-2 communications satellite launched 

Sakaru pavadoņi
Umurga

Umurga ir apdzīvota vieta Limbažu novada Umurgas pagastā, pagasta centrs. Izvietojusies autoceļu P11 un P14 krustojumā 7 km uz austrumiem no novada centra Limbažiem un 96 km no Rīgas.

Umurgā atrodas pagasta pārvalde, pamatskola, pirmsskolas izglītības iestāde «Zīļuks», kultūras nams, Umurgas luterāņu baznīca, ēdnīca "Pīlādzītis".

Vēsture 
Umurgas draudzes novads (Ubbenorm) pirmo reizi minēts 1509. gadā, 1645. gadā draudzes novadā bija 25 muižas.[2] Apdzīvotā vieta attīstījusies ap baznīcu, kas celta 1496. gadā, pārbūvēta 1859. gadā (valsts nozīmes arhitektūras piemineklis), un Umurgas muižas centru. 1933. gadā Umurgai, lai arī tajā bija tikai 4 dzīvojamās mājas un 25 iedzīvotāji, piešķīra biezi apdzīvotas vietas (ciema) statusu.
Par lielāku apdzīvoto vietu Umurga attīstījās Latvijas PSR laikā, kad tā kļuva par padomju saimniecības "Umurga" centru.

Cilvēki 
 Juris Neikens (1826—1868), Umurgas ev.-lut. draudzes mācītājs (1867—1868), rakstnieks, pirmās latviešu dziesmu dienas organizētājs.
 Jānis Garklāvs (1898-1982) bija Latvijas pareizticīgo baznīcas Rīgas bīskaps no 1943. līdz 1944. gadam, pēc došanās bēgļu gaitās bija Čikāgas un Mineapoles pareizticīgo draudžu arhibīskaps ASV.

Atsauces 

Latvijas pagastu centri
Azerbaidžānas administratīvais iedalījums

Azerbaidžānas administratīvo iedalījumu veido 59 rajoni (rayonlar), 11 pilsētas (şəhərlər) un 1 autonomā republika (muxtar respublika) — Nahčivanas Autonomā Republika. Autonomā republika sīkāk iedalās 7 rajonos (rayonlar) un 1 pilsēta (şəhərlər).

Administratīvo līmeņu shēma

Pirmā līmeņa administratīvais iedalījums

Autonomā republika

Pilsētas

Rajoni

Atsauces 

 
Valstu administratīvais iedalījums
Alēns Delons

Alēns Fabiens Moriss Marsels Delons (; dzimis ) ir franču aktieris un uzņēmējs. Kopš 1999. gada Delonam ir dubultpilsonība — Francijas un Šveices. 20. gadsimta 60. gados Delons kļuva par vienu no Eiropas izcilākajiem aktieriem.

Delons ir spēlējis lomas vairākās plaši pazīstamās filmās: "Spožajā saulē" (Plein soleil, 1960), "Roko un viņa brāļi" (Rocco et ses frères, 1960), L'Éclipse (1962), "Melodija no pagraba" (Mélodie en sous-sol, 1963), "Gepards" (Il Gattopardo, 1963), "Samurajs" (1967), "Baseins" (La Piscine, 1969), Borsalino (1970), "Zorro" (1975), Monsieur Klein (1976), Mort d'un pourri (1977), Trois hommes à abattre (1980), Notre histoire (1984). Delons filmējies nozīmīgās lomās pie tādiem pazīstamiem režisoriem kā Lukīno Viskonti, Žans Liks Godārs, Žans Pjērs Melvils, Mikelandželo Antonioni, Luijs Mals.

Delons par lomu filmā "Gepards" tika nominēts Zelta globusa balvai. Divas reizas nominēts Cēzara balvai — par lomām filmās Monsieur Klein un Mort d'un pourri, bet par lomu filmā Notre histoire Delonam Cēzara balvu piešķīra. 1995. gadā Delons ieguva Berlīnes starptautiskais kinofestivāla goda balvu "Zelta lācis" par mūža ieguldījumu. 2019. gadā saņēma Kannu kinofestivāla balvu "Zelta goda palma".

Ārējās saites 

 Oficiālā mājaslapa 
 

1935. gadā dzimušie
Odesēnā dzimušie
Franču kinoaktieri
Cēzara balvas ieguvēji
Žiljeta Binoša

Žiljeta Binoša (; dzimusi ) ir franču aktrise.

Viņa ir spēlējusi lomas vairākās plaši pazīstamās filmās: "Sliktās asinis" (Mauvais Sang, 1986), Les Amants du Pont-Neuf (1991), "Trīs krāsas: zilā" (1993), "Angļu pacients" (1996), Les Enfants du Siècle (1999), "Šokolāde" (2000), Dan in Real Life (2007), "Apstiprinātā kopija" (Copie conforme, 2010), "Kosmopolise" (2012), "Mīlestība vārdos un bildēs" (Words and Pictures, 2013), "Zils-Marijas mākoņi" (2014), "Godzilla" (2014), "Rēgs bruņās" (2017), "Augstākā sabiedrība" (2018), "Patiesība" (La vérité, 2019), "Kā būt labai sievai" (La bonne épouse, 2020).

Binoša savas karjeras laikā ir ieguvusi arī vairākus nozīmīgus apbalvojumus, to vidū, Cēzara balvu, Eiropas Kino balvu un balvas Venēcijas kinofestivālā, Berlīnes kinofestivālā, Kannu kinofestivālā. Par lomu filmā "Angļu pacients" ieguvusi Amerikas Kinoakadēmijas balvu kā labākā aktrise otrā plāna lomā un BAFTA kino balvu. Šīm divām balvām vēlreiz tikusi nominēta par galveno lomu filmā "Šokolāde".

Ārējās saites 

 Neoficiālā mājaslapa 

1964. gadā dzimušie
Parīzē dzimušie
Franču kinoaktieri
Kinoakadēmijas balvas ieguvējas aktrises
Cēzara balvas ieguvēji
BAFTA kino balvas ieguvēji (cilvēki)
Eiropas Kino balvas ieguvēji
Cēzara balva

Cēzara balva () ir Francijas nacionālais apbalvojums kinematogrāfijā. Balva pirmoreiz tika pasniegta 1976. gadā. Tai nominētās filmas un cilvēkus izraugās Francijas Kinoakadēmijas pārstāvji.

Cēzara balva ir nosaukta franču tēlnieka Cēzara Baldačīni vārdā, un pasniegtās statuetes ir šī tēlnieka miniatūras veida skulptūras.

Nominācijas 

 Labākā filma — no 1976. gada
 Labākais režija — no 1976. gada
 Labākais aktieris galvenajā lomā — no 1976. gada
 Labākā aktrise galvenajā lomā — no 1976. gada
 Labākais aktieris otrā plāna lomā — no 1976. gada
 Labākā aktrise otrā plāna lomā — no 1976. gada
 Daudzsološs aktieris — no 1983. gada
 Daudzsološa aktrise — no 1983. gada
 Labākais adaptētais vai oriģinālais scenārijs — no 1976. līdz 2006. gadam
 Labākais scenārijs — no 2006. gada
 Labākais adaptētais scenārijs — no 2006. gada
 Labākās dekorācijas — no 1976. gada
 Labākie kostīmi — no 1985. gada
 Labākais operatora darbs — no 1976. gada
 Labākā montāža — no 1976. gada
 Labākā skaņa — no 1976. gada
 Labākā filmas mūzika — no 1976. gada
 Labākais debitants — no 1982. gada
 Labākā animācijas filma — no 2011. gada
 Labākā dokumentālā filma — no 2007. gada
 Labākā filma svešvalodā — no 1976. gada
 Labākā Eiropas Savienības filma — no 2003. līdz 2005. gadam
 Labākā īsfilma — no 1992. gada
 Labākā animācijas īsfilma — no 1977. līdz 1990. gadam
 Labākā spēlfilmas īsfilma — no 1977. līdz 2004. gadam
 Labākā dokumentālā īsfilma — no 1977. līdz 1991. gadam
 Labākais filmas plakāts — no 1986. līdz 1990. gadam
 Labākais reklāmas režisors — no 1985. līdz 1986. gadam

Speciālās balvas:
 Goda Cēzars — no 1976. gada

Ārējās saites 

 Oficiālā mājaslapa
Zemgale (Demenes pagasts)

Zemgale ir apdzīvota vieta Daugavpils novada Demenes pagastā. Izvietojusies Zemgales ezera dienvidaustrumu krastā pie Daugavpils—Viļņas dzelzceļa līnijas 5,5 km no pagasta centra Demenes, 21 km no novada centra Daugavpils un 252 km no Rīgas.

Apdzīvotā vieta izveidojusies pie Zemgales dzelzceļa stacijas, kas bija Latvijas robežstacija pie robežas ar Lietuvu. 1932. gadā Zemgalei piešķirts biezi apdzīvotas vietas (ciema) statuss. Zemgalē atrodas Zemgales vidusskola un Zemgales Romas katoļu baznīca (iesvētīta 2006. gadā; agrākā stacijas ēka).

Atsauces 

Demenes pagasts
Daugavpils novada ciemi
Latvijas ciemi
Muhameds Atā

Muhameds Muhameds el Āmirs Avads el Saids Atā (, dzimis , miris ) bija 
Vācijā studējis ēģiptiešu arhitekts, viens no 2001. gada 11. septembra uzbrukuma ASV realizētājiem. Viņš bija pilots nolaupītajai American Airlines pasažieru lidmašīnai, kas ietriecās Ņujorkas Pasaules tirdzniecības centra ziemeļu tornī, to sagraujot.

Studēja arhitektūru Kairas universitātē, kuru absolvēja 1990. gadā. Turpināja studijas Hamburgā Tehniskajā universitātē. Vietējā Hamburgas mošejā kopā ar citiem domubiedriem, izveidoja t.s. "Hamburgas šūniņu". 1999. un 2000. gadā viesojās Afganistānā, kur tikās ar Osamu bin Ladenu un citiem Al-Qaida līderiem.

2000. gada jūnijā kopā ar Marvānu al Šehī ieradās ASV, kur Floridas dienvidos iestājās paātrinātajos pilotu kursos. 2001. gada 11. septembra rītā Muhameds Atā kopā ar vēl četriem teroristiem Bostonā iesēdās American Airlines reisa 11 pasažieru lidmašīnā uz Losandželosu. Piecpadsmit minūtes pēc pacelšanās teroristi sagrāba lidaparātu, ievainojot vairākus cilvēkus. Muhameds Atā sēdās pie lidmašīnas vadības pults un 8.46 pēc vietējā laika ietriecās Pasaules tirdzniecības centra ziemeļu tornī Ņujorkā. Bojā gāja visi lidmašīnas pasažieri un vairāki tūkstoši cilvēku uz zemes.

Teroristi
Al-Qaida
Vinipegas "Jets"

Vinipegas "Jets" () ir profesionāls Kanādas hokeja klubs, kas ir bāzēts Vinipegā, Manitobas provincē, Kanādā. Klubs 1999. gadā tika dibināts kā Atlantas "Thrashers". Vinipegas klubs sākot ar 2011.—2012. gada sezonu spēlē Nacionālās hokeja līgas Rietumu konferences Centrālajā divīzijā. Komanda savas mājas spēles aizvada Bell MTS Place arēnā.

 tika apstiprināts kluba jaunais nosaukums Vinipegas "Jets", ar kādu 1972.—1996. gadā spēlēja pašreizējais Fīniksas "Coyotes".

Spēlētāji

Pašreizējais sastāvs 
Pēdējoreiz atjaunots 2021. gada 16. oktobrī.

Vārtsargi 

 1  Ēriks Kormijs
 37  Konors Helebaks

Aizsargi 

 2  Dilans Demelo
4  Nīls Pjonks
5  Brendens Dilons
28  Neitans Boljē
 44  Džošs Morisejs (Kapteiņa palīgs)
 64  Logans Stenlijs
88  Neits Šmits

Uzbrucēji 
 9  Endrū Kops
12  Džensens Herkinss
 17  Ādams Lovri
20  Reilijs Nešs
25  Pols Štjastnijs
 26  Bleiks Vīlers (Kapteinis)
 27  Nikolajs Ēlers
 55  Marks Šeifele (Kapteiņa palīgs)
71  Jevgeņijs Svečņikovs
80  Pjērs Lūks Dibuā
 81  Kails Konors
 91  Kouls Perfeti
93  Kristians Vesalainens

Līderi

Komandas kapteiņi 

  Endrū Leds (2011—2016)
  Bleiks Vīlers (2016—pašlaik)

Komandas treneri 

 Klods Noels (2011—2014)
 Pols Moriss (2014—2021)
 Deivs Lourijs (2021—2022)
 Riks Bouness(2022—pašlaik)

Atsauces

Ārējās saites 
 NHL mājaslapa
Nīderlandes kauss futbolā

Nīderlandes kauss futbolā jeb KNVB kauss () ir futbola turnīrs Nīderlandē, kuru kopš 1899. gada organizē Nīderlandes Futbola asociācija (KNVB). To izveidoja pēc Anglijas FA kausa formāta. Turnīrā piedalās visas komandas no diviem augšējiem Nīderlandes čempionāta līmeņiem (Eredivisie un Eerste Divisie), kā arī četras labākās komandas no katra no sešiem trešā līmeņa turnīriem (Hoofdklasse), bet pārējās komandas tiek ņemtas no ceturtā līmeņa (Eerste Klasse). Turnīra fināls tradicionāli notiek De Kuip stadionā, kur tas bez pārtraukuma noticis kopš 1988. gada. Kausa ieguvēji nākamās sezonas sākumā spēlē pret Eredivisie uzvarētājiem, cīnoties par Johana Kruifa trofeju.

Kauss
Fotoelektriskais efekts

Fotoelektriskais efekts jeb fotoefekts ir elektromagnētiskā starojuma (gaismas) izraisīta elektriska parādība. Izšķir ārējo un iekšējo fotoelektrisko efektu.

Ārējais fotoelektriskais efekts 
Ārējais fotoelektriskais efekts ir elektronu emisija no metāla vai tā savienojumu virsmas, ko izraisa elektromagnētiskā starojuma kvanti. Būtībā tā ir elektronu izraušanu no vielas, kas atrodas cietā vai šķidrā agregātstāvoklī, ja vielu apstaro ar elektromagnētisko starojumu (elektronu izraušanu gaismas iedarbībā no atsevišķiem atomiem vai molekulām, kad viela atrodas gāzveida stāvoklī, sauc par fotojonizāciju).

Pirmoreiz ārējo fotoefektu 1887. gadā novēroja vācu fiziķis Heinrihs Hercs. Viņš ievēroja, ka elektrodus apgaismojot ar elektriskā loka starojumu, dzirkstele starp tiem pārlec, pastāvot mazākam spriegumam. Ja novieto starp loku un elektrodu dzirksteļspraugu stikla plāksnīti, efekts nav novērojams, tātad efektu rada elektriskā loka ultravioletais starojums, ko stikls aiztur.

Einšteina vienādojums fotoefektam 
                jeb             

 ir Planka konstante ( 6,63⋅10−34  J⋅s),  ir gaismas viļņa frekvence (Hz),  ir izejdarbs (J), m ir masa (viena elektrona masa jeb  ir 9,1⋅10−31 kg),  ir atbrīvotā elektrona ātrums (m/s); E ir kvanta (fotona) enerģija (J),  ir atbrīvotā elektrona maksimālā kinētiskā enerģija (J)

Fotoefekta sarkanā robeža 
Katram materiālam ir raksturīgs nemainīgs maksimālais viļņa garums jeb minimāli iespējamā viļņa frekvence, ar kuru var izraisīt fotoefektu. To sauc par fotoefekta sarkano robežu. 

Lai notiktu fotoefekts,  

 jeb      

 ir minimālā viļņa frekvence (Hz),  ir minimālā kvanta (fotona) enerģija (J),  ir Planka konstante (J/s),  ir maksimālais viļņa garums (m),  ir gaismas (jebkura EMV) ātrums (m/s),  ir izejdarbs (J)

Iekšējais fotoelektriskais efekts 
Iekšējais fotoelektriskais efekts ir elektrovadītspējas palielināšanās, apstarojot metālus ar elektromagnētisko starojumu. Tādā gadījumā elektroni starojuma iedarbībā zaudē tikai saiti ar "saviem" atomiem un molekulām. Šo parādību 1873. gadā atklāja amerikāņu fiziķis Villobijs Smits.

Atsauces 

Kvantu mehānika
Fotoķīmija
Elektroķīmija
Bērzi (Īslīces pagasts)

Bērzi ir apdzīvota vieta Bauskas novada Īslīces pagastā. Izvietojusies ceļu krustojumā, 7 km no pagasta centra Rītausmām, 10 km no novada centra Bauskas un 75 km no Rīgas. 

Apdzīvotā vieta veidojusies ap Bērzu (Planenborn) pusmuižu. Padomju varas gados lietots ciema nosaukums "Vārpa", tas bija arī tāda paša nosaukuma kolhoza, vēlāk — iecirkņa centrs. Bērzos atrodas Īslīces vidusskola, ģimenes ārsta prakse, veikals "Dimanti", veikals "Bērzi".

Atsauces
P. Dž. Hārvija

Pollija Džīna Hārvija (; dzimusi ), vairāk zināma ar savu skatuves vārdu P. Dž. Hārvija jeb PJ Harvey, ir angļu dziedātāja un dziesmu autore.

P. Dž. Hārvija 2000. gadā un 2011. gadā saņēma Merkūrija balvu, tāpat viņa ir bijusi nominēta septiņas reizes Britu mūzikas balvai, piecas reizes Grammy balvai un vēl divas reizes Merkūrija balvai. Žurnāls Rolling Stone 1992. atzina P. Dž. Hārviju par labāko jauno izpildītāju un labāko dziesmu autori un 1995. gadā — par gada izpildītāju. Rolling Stone ir arī iekļāvis divus P. Dž. Hārvijas albumus (Rid of Me, To Bring You My Love) savā 500 visu laiku labāko albumu sarakstā.

Diskogrāfija

Studijas albumi 
 Dry (1992)
 Rid of Me (1993)
 To Bring You My Love (1995)
 Is This Desire? (1998)
 Stories from the City, Stories from the Sea (2000)
 Uh Huh Her (2004)
 White Chalk (2007)
 Let England Shake (2011)
 The Hope Six Demolition Project (2016)

Izlases 
 4-Track Demos (1993)
 The Peel Sessions 1991–2004 (2006)

Kopdarbi 
 Dance Hall at Louse Point (ar Džonu Perišu) (1996)
 A Woman a Man Walked By (ar Džonu Perišu) (2009)

Atsauces

Ārējās saites 

 Oficiālā mājaslapa 
 
 

1969. gadā dzimušie
Dorsetā dzimušie
Angļu mūziķi
Angļu ģitāristi
Angļu komponisti
Braiens Īno

Braiens Īno (; dzimis ) ir angļu mūziķis, komponists, producents un mūzikas teorētiķis. Īno sākotnēji darbojās kā pianists mūzikas grupā Roxy Music, bet vēlāk uzsāka solokarjeru, kļūstot par vienu no ambientās mūzikas novatoriem.

Diskogrāfija

Studijas soloalbumi 
 Here Come the Warm Jets (1973)
 Taking Tiger Mountain (By Strategy) (1974)
 Another Green World (1975)
 Discreet Music (1975)
 Before and After Science (1977)
 Ambient 1: Music for Airports (1978)
 Music for Films (1978)
 Ambient 4: On Land (1982)
 Apollo: Atmospheres and Soundtracks (1983)
 Music for Films Volume 2 (1983)
 Thursday Afternoon (1985)
 Nerve Net (1992)
 The Shutov Assembly (1992)
 Neroli (1993)
 The Drop (1997)
 Another Day on Earth (2005)

Atsauces

Ārējās saites 
 EnoWeb (neoficiālā mājaslapa) 

1948. gadā dzimušie
Safolkā dzimušie
Angļu mūziķi
Angļu komponisti
Grammy balvas ieguvēji
Frezno

Frezno (; ) ir pilsēta Kalifornijā, ASV, Frezno apgabala administratīvais centrs. Pēc 2010. gada datiem, tajā dzīvo 494 665 iedzīvotāju, padarot to par piekto lielāko pilsētu Kalifornijas štatā, kā arī lielāko Kalifornijas pilsētu, kura neatrodas pie okeāna. Tā ir 34. lielākā pilsēta visā ASV. Frezno atrodas štata centrā, Sanvokīnas ielejā, aptuveni 320 kilometrus uz ziemeļiem no Losandželosas un 275 kilometrus uz dienvidiem no štata galvaspilsētas Sakramento. Pilsēta ir daļa no Frezno aglomerācijas, kura ar 1 107 416 iedzīvotājiem ir otra lielākā aglomerācija Kalifornijas Centrālajā ielejā pēc Sakramento. Nosaukums Frezno spāņu valodā nozīmē ‘osis’, un pilsētas karogā ir attēlotas oša lapas.

Ārējās saites 

 
 Frezno vēsturiskās arhitektūras gids FresnoHistory.org
 Frezno pilsētas un apgabala vēstures sabiedrība
 Fresno Convention & Visitor Bureau 
 Greater Frezno Tirdzniecības kamera

Kalifornijas pilsētas
Stīvens Vilsons

Stīvens Džons Vilsons (; dzimis ) ir angļu mūziķis, kurš vislabāk zināms kā grupas Porcupine Tree izveidotājs. Viņš muzicē arī citās grupās, ieskaitot No-Man and Blackfield, ir arī solomākslinieks.

Diskogrāfija

Studijas soloalbumi 
 Insurgentes (2008)
 Deform to Form a Star (2011)
 Like Dust I Have Cleared From My Eye (2011)

Ārējās saites 

 Steven Wilson Headquarters 
 Stīvena Vilsona diskogrāfija (7. izdevums) 

1967. gadā dzimušie
Londonā dzimušie
Angļu mūziķi
Angļu dziedātāji
Angļu ģitāristi
Angļu komponisti
Džons Koltreins

Džons Viljams Koltreins (; dzimis , miris ) bija amerikāņu džeza saksofonists un komponists. Koltreins sākotnēji muzicēja bībopa un hārdbopa manierē, vēlākās karjeras laikā viņš palīdzēja ieviest skaņkārtu lietojumu džezā (modālais džezs) un vēl vēlāk kļuva par vienu no galvenajiem brīvā džeza mūziķiem.

Diskogrāfija

Prestige un Blue Note Records 
 Coltrane (1957)
 Blue Train (1957)
 John Coltrane with The Red Garland Trio (1957)
 Soultrane (1958)
 Lush Life (1958)

Atlantic Records 
 Giant Steps (1960)
 Coltrane Jazz (1961)
 My Favorite Things (1961)
 Olé Coltrane (1961)
 Coltrane Plays the Blues (1962)
 Coltrane's Sound (1964)

Impulse! Records 
 Africa/Brass (1961)
 Live! at the Village Vanguard (1962)
 Coltrane (1962)
 Duke Ellington & John Coltrane (1963)
 Ballads (1963)
 John Coltrane and Johnny Hartman (1963)
 Impressions (1963)
 Live at Birdland (1963)
 Crescent (1964)
 A Love Supreme (1965)
 The John Coltrane Quartet Plays (1965)
 Ascension (1965)
 New Thing at Newport (1965)
 Kulu Se Mama (1966)
 Meditations (1966)
 Live at the Village Vanguard Again! (1966)
 Expression (1967)

Ārējās saites 

 Oficiālā mājaslapa 
 Koltreina baznīcas mājaslapa 

1926. gadā dzimušie
1967. gadā mirušie
Amerikāņu mūziķi
Džeza mūziķi
Grammy balvas ieguvēji
Ziemeļkarolīnā dzimušie
Sesava (Lielupes pieteka)

Sesava () ir Lielupes kreisā krasta pieteka Jelgavas novadā Latvijā un Šauļu apriņķī Lietuvā. Sākas Lietuvā kā novadgrāvis ziemeļos no Bučūniem. Tek ziemeļu virzienā pa Zemgales līdzenumu. Upes gultne lielākajā daļā tecējuma, izņemot nelielu posmu lejtecē, regulēta; pieguļošās platības drenētas. Lielākās pietekas ir Plakšņu strauts, Upele (19 km; labās), Rēda (25 km), Skursteņu strauts (26 km), Oglaine (26 km), Šeševele (kreisās). Lielākās apdzīvotās vietas krastos ir Pakuļi, Mazlauki, Lielsesava (Latvijā), Kruki (Lietuvā).

Atsauces 

Jelgavas novada upes
Rundāles novada upes
Lietuvas upes
Sesava
Satoši Furukava

Satoši Furukava (古川 聡, Furukawa Satoshi; dzimis ) ir Japānas kosmonauts, ķirurgs.

Furukavas pirmais lidojums kosmosā notika 2011. gadā kosmosa kuģī Sojuz TMA-02M kā SKS 28. un SKS 29. ekspedīcijas lidojuma inženierim.

Ārējās saites 
 Biogrāfija NASA mājaslapā 

Japānas kosmonauti
Malmuta

Malmuta (arī Malmana, Malmuna, Malmute, Mālmute, Melmane, Melmute, Mēlmute , ) ir upe Aiviekstes basenā, viena no Lubāna ezera kādreizējām pietekām. Sākas kā novadgrāvis Aklā purva austrumu malā. Upes gultne visā garumā līdz Meirānu kanālam, kurā upe novadīta, regulēta. Lielākās pietekas ir Kaževa (15 km), Strodauka (kreisās) un Līpupeite (labā). Malmutas vecupe lejpus Meirānu kanāla — Vecmalmuta — ietek Īdeņas kanālā. Lielākās apdzīvotās vietas krastos ir Dekšāres un Aļņi. Upi šķērso autoceļš A12 un Krustpils—Rēzeknes dzelzceļš.

Atsauces 

Madonas novada upes
Preiļu novada upes
Rēzeknes novada upes
Varakļānu novada upes
Meirānu kanāla pietekas
Malmuta
Barkavas pagasts
Riebiņu novada upes
Viļānu novada upes
Meirānu kanāls

Meirānu kanāls (arī Lubānas kanāls) ir daļa no Lubāna ezera hidrotehniskās sistēmas, kas novada uz Aivieksti daļu agrāk Lubānā ietecējušo upju un daļēji arī paša Lubāna ūdeņus. Pirmais kanāls tika izbūvēts 1853.—1856. gados, bet nepietiekamo izmēru dēļ tas nespēja novadīt palu ūdeņus. Jaunais kanāls tika izbūvēts 1955.—1960. gados, lejasposmā 14 km garumā izmantojot veco trasi, bet augšgalā veidojot savācējposmu pēc pilnīgi jaunas sistēmas. Kanāla dziļums ir ap 9 m, platums — ap 50 m.

Kanāls sākas kā regulētās Malmutas upes turpinājums un augšgalā savāc arī Teicijas, Brieža grāvja, Ūjiņas un Lisiņas ūdeņus. No Malmutas līdz Kalnagalam gar labo krastu izbūvēts 13 km garš dambis, kas sākotnēji aizsargāja kanālu no Lubāna palu ūdeņiem, bet pēc ezera dienvidu krasta dambja izbūves norobežo Meirānu kanālu no Īdeņas kanāla baseina. Pie kādreizējās Lisiņas ietekas izbūvētas Kalnagala slūžas, caur kurām sākotnēji kanālā pa Lubāna izvadkanālu novadīja daļu Lubāna ūdeņu. 1965. gadā slūžu mezglam pievadīja Zvidzes kanālu, bet 1967. gadā — Īdeņas kanālu.

Atsauces 

 
Varakļānu novada upes
Madonas novada upes
Rēzeknes novada upes
Aiviekstes pietekas
Barkavas pagasts
Viļānu novada upes
Francijas departamenti

Francijas departamenti ir administratīvās vienības, kas atrodas Francijā un tās bijušajās kolonijās. Pēc departamentiem Francijā tiek noteikta galvenokārt pasta kodu un automašīnu reģistrācijas numuru sistēma. Kopumā Francijā un tās aizjūras zemēs ir 101 departaments. Departamenti ir iedalīti 342 apgabalos, kas savukārt ir iedalīti kantonos, un tie — komūnās.

Departamentu uzskaitījums 

 Aljē (departaments)
 Ardēni (departaments)
 Ardēša
 Arjēža
 Atlantijas Luāra
 Atlantijas Pireneji
 Augšalpi
 Augškorsika
 Augšprovansas Alpi
 Augšreina
 Augšgaronna
 Augšluāra
 Augšmarna
 Augšpireneji
 Augšsavoja
 Augšsona
 Augšvjenna
 Austrumpireneji
 Aveirona (departaments)
 Belfora (departaments)
 Bušdirona
 Desevra
 Dienvidkorsika
 Dordoņa
 Droma
 Dū
 Ēna (Pikardija)
 Ēna (Rona-Alpi)
 Endra
 Endra un Luāra
 Ēra (departaments)
 Ēra un Luāra
 Ēro
 Esona
 Finistēra
 Gāra
 Ila un Vilēna
 Ivelīna
 Izēra
 Jona
 Jura (departaments)
 Kalvadosa
 Kantāla
 Korēza
 Kotdarmora
 Kotdora
 Krēza
 Landa
 Lejasreina
 Lo (departaments)
 Lo un Garonna
 Lozēra
 Luāra (departaments)
 Luāra un Šēra
 Luarē
 Majenna
 Manša
 Marna
 Mēna un Luāra
 Merta un Mozele
 Mēza (departaments)
 Morbiāna
 Mozele (departaments)
 Njevra
 Nora (departaments)
 Oba (departaments)
 Oda (departaments)
 Odesēna
 Orna
 Padekalē (departaments)
 Piejūras Alpi
 Piejūras Sēna
 Piejūras Šaranta
 Pijdedoma
 Rona (departaments)
 Sarta
 Savoja
 Sēna un Marna
 Sēna-Sendenī
 Somma (departaments)
 Sona un Luāra
 Šaranta
 Šēra (departaments)
 Tarna (departaments)
 Tarna un Garonna
 Uāza
 Valdemarna
 Valduāza
 Vandeja
 Vāra
 Vjenna
 Vogēzi (departaments)
 Voklīza
 Žēra
 Žironda

Skatīt arī 
 Francijas aizjūras departamenti
 Francijas reģioni

Francijas administratīvais iedalījums
Marks Reki

Marks Luī Reki (Mark Louis Recchi; dzimis  Kemlupsā, Britu Kolumbijā, Kanādā) ir bijušais kanādiešu hokejists, spēlējis labās malas uzbrucēja pozīcijā, bijis Kanādas hokeja izlases dalībnieks. 2017. gadā uzņemts Hokeja slavas zālē. Karjeras laikā pārstāvējis Pitsburgas "Penguins", Filadelfijas "Flyers", Monreālas "Canadiens", Karolīnas "Hurricanes", Atlantas "Thrashers", Tampabejas "Lightning" un Bostonas "Bruins" klubus.

Karjeras beigšanas brīdī viņš bija vecākais aktīvais hokejists NHL līgā, kā arī līderis starp aktīvajiem spēlētājiem gūto punktu un aizvadīto spēļu ziņā.

1988. gada NHL draftā viņu Pitsburgas "Penguins" izraudzījās ar kopējo 67. kārtas numuru.

Karjeras laikā ir trīs reizes izcīnījis Stenlija kausu — 1991. gadā ar Pitsburgas "Penguins", 2006. gadā ar Karolīnas "Hurricanes" (vienīgā sezona šī kluba sastāvā) un 2011. gadā ar Bostonas "Bruins". Tāpat septiņas reizes piedalījies NHL Visu zvaigžņu spēlē, 1997. gadā tika atzīts par spēles MVP.

Pēc 2010.—2011. gada sezonas beigām viņš paziņoja par karjeras beigšanu.

Kanādas izlases sastāvā ir spēlējis 1998. gada ziemas olimpiskajās spēlēs, 1993. un 1997. gada Pasaules čempionātā.

Atsauces

Ārējās saites 

1968. gadā dzimušie
Kanādas hokejisti
Pitsburgas "Penguins" spēlētāji
Filadelfijas "Flyers" spēlētāji
Monreālas "Canadiens" spēlētāji
Karolīnas "Hurricanes" spēlētāji
Atlantas "Thrashers" spēlētāji
Tampabejas "Lightning" spēlētāji
Bostonas "Bruins" spēlētāji
Hokejisti 1998. gada ziemas olimpiskajās spēlēs
Hokeja slavas zālē uzņemtie
Britu Kolumbijā dzimušie
Patriss Beržerons

Patriss Beržerons (; dzimis Patriss Beržerons-Klerī ()  Kanādā) ir kanādiešu hokejists, spēlē centra uzbrucēja pozīcijā, Kanādas hokeja izlases dalībnieks. Pašlaik (2022) pārstāv NHL klubu Bostonas "Bruins" un ir kluba kapteinis .

Spēlētāja karjera 
Hokejists pirms karjeras NHL spēlēja Kvebekas junioru hokeja līgā (QMJHL) un 2003. gada NHL draftā viņu Bostonas "Bruins" izraudzījās ar kopējo 45. kārtas numuru. P. Beržerons patstāvīgi "Bruins" sastāvā spēlē kopš 2003.—2004. gada sezonas. Lokauta laikā spēlēja "Bruins" AHL fārmklubā Providensas "Bruins". 2011. gadā "Bruins" sastāvā izcīnījis Stenlija kausu, tādējādi pievienojoties Triple Gold Club.

Kanādas hokeja izlases rindās kļuvis par 2010. un 2014. gada Olimpisko čempionu, izcīnījis zeltu arī 2004. gada Pasaules čempionātā un 2005. gada Pasaules junioru čempionātā.

Atsauces

Ārējās saites 

1985. gadā dzimušie
Kanādas hokejisti
Bostonas "Bruins" spēlētāji
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Olimpiskās zelta medaļas ieguvēji
Stenlija kausa ieguvēji
Kvebekā dzimušie
Tims Tomass

Timotijs Džeimss "Tims" Tomass (; dzimis  Flintā, Mičiganas štatā, ASV) ir bijušais amerikāņu hokejists, vārtsargs, ASV hokeja izlases dalībnieks. Karjeras laikā aizvadījis deviņas sezonas Nacionālajā hokeja līgā. 2011. gadā kopā ar Bostonas "Bruins" izcīnījis Stenlija kausu un kā izslēgšanas kārtas vērtīgākais spēlētājs saņēmis Kona Smita balvu. 2009. un 2011. gadā tika atzīts par līgas labāko vārtsargu. ASV izlases sastāvā izcīnījis sudraba medaļas 2010. gada olimpisko spēļu turnīrā.

Spēlētāja karjera 
T. Tomass pārstāvēja Vērmontas Universitāti NCAA turnīrā laika posmā no 1993. līdz 1997. gadam. 1994. gada NHL draftā viņu Kvebekas "Nordiques" izraudzījās ar kopējo 217. numuru. Starp NCAA karjeru un spēlēšanu NHL viņš spēlēja dažādu Eiropas līgu un zemākās Ziemeļamerikas līgas klubos.

2002. gadā T. Tomass pievienojās Bostonas "Bruins" vienībai, tās sastāvā aizvadot nākamās desmit sezonas un 2011. gadā kopā ar klubu izcīnot Stenlija kausu. Kā izslēgšanas kārtas vērtīgākais spēlētājs, ieguvis Kona Smita balvu, bet 2009. un 2011. gadā izcīnījis arī Vezinas balvu. 2014. gadā noslēdza karjeru.

Viņš ir piedalījies trijās Visu zvaigžņu spēlēs (2008, 2009, 2011).

ASV izlases sastāvā ir izcīnījis sudraba medaļu 2010. gada ziemas olimpiskajās spēlēs un bronzu 1996. gada Pasaules čempionātā. Kopumā piedalījies septiņos Pasaules čempionātos.

Atsauces

Ārējās saites 

1974. gadā dzimušie
ASV hokejisti
Bostonas "Bruins" spēlētāji
Ņujorkas "Islanders" spēlētāji
Floridas "Panthers" spēlētāji
Dalasas "Stars" spēlētāji
Hokejisti 2010. gada ziemas olimpiskajās spēlēs
Olimpiskās sudraba medaļas ieguvēji
Stenlija kausa ieguvēji
Oulu "Karpat" spēlētāji
Helsinku "Jokerit" spēlētāji
Niklass Luseniuss

Niklass Luseniuss (; dzimis  Turku, Somijā) ir profesionāls Somijas hokejists, spēlē uzbrucēja pozīcijā. Pašlaik (2020) pārstāv SM līgas vienību Vāsas "Sport".

Spēlētāja karjera 
Profesionāļa karjeru Luseniuss sāka 2006.—07. gada sezonā, debitējot SM līgas kluba Tamperes "Tappara" sastāvā. 2007.—2008. gada sezonā kopā ar komandu izcīnīja SM līgas bronzas medaļas. 2009.—10. gada sezonā kļuva par vienu no kluba vadošajiem spēlētājiem.

 tika apstiprināta N. Luseniusa pāreja uz KHL klubu Rīgas "Dinamo". Komandas sastāvā hokejists aizvadīja visu nākamo sezonu, tās gaitā atzīmējoties ar 15 rezultatīvām piespēlēm, taču vārtus tā arī negūstot.

2012. gada vasarā hokejists atgriezās "Tappara" sastāvā. Turpmākajās sezonās spēlēja galvenokārt dažādās Somijas komandās, taču īslaicīgi spēlēja arī Šveicē, Vācijā un Slovākijā. 2019. gadā kopā ar Hēmenlinnas HPK kļuva par Somijas čempionu.

2006. gada Pasaules čempionātā U-18 vecuma grupā viņš izlases sastāvā izcīnīja sudraba medaļu.

Atsauces

Ārējās saites 

1989. gadā dzimušie
Somijas hokejisti
Rīgas "Dinamo" spēlētāji
Kāna

Kāna (, izrunā: ) ir pilsēta Francijas ziemeļrietumos, Lejasnormandijā, Kalvadosas departamenta administratīvais centrs. Pilsēta atrodas aptuveni 14 km no Lamanša šauruma. 11. gadsimtā Viljama I Iekarotāja valdīšanas laikā Kāna bija Normandijas galvaspilsēta. Divas reizes, 1346. gadā un 1417. gadā, angļi iekaroja pilsētu un tā bija Anglijas pakļautībā līdz 1450. gadam. Otrā pasaules kara laikā 1944. gadā vācieši bija nocietinājušies Kānā pret Sabiedroto uzbrukumu D-dienā. Rezultātā aptuveni divas trešdaļas no pilsētas tika nopostītas.

Izglītība 
 École de management de Normandie

Ārējās saites 

Normandijas pilsētas
Olbani

Olbani (, ) ir pilsēta Amerikas Savienoto Valstu ziemeļaustrumos, Ņujorkas štata un Olbani apgabala administratīvais centrs. 2015. gadā pilsētā dzīvoja 100 tūkstoši cilvēku. Pilsēta atrodas Hudzonas upes krastā, 220 km uz ziemeļiem no Ņujorkas.

Vēsture 
Vēsturiski mūsdienu Olbani apkaimē dzīvoja irokēzi (indiāņu cilts). 1609. gadā šajā apvidū pirmoreiz ieradās eiropieši — angļu jūrasbraucējs Henrijs Hadsons, kurš ar kuģi bija devies augšup pa Hudzonas upi. 1614. gadā Nīderlandes Rietumindijas kompānija šajā apvidū izveidoja Naso fortu, kas kalpoja par kažokādu tirdzniecības posteni ar vietējiem iedzīvotājiem. Forts bija pamats Olbani pilsētas dibināšanai. Divus gadus vēlāk fortu izpostīja ledus un plūdi. 1623. gadā tika izbūvēts Oranžas forts. 1652. gadā formāli izveidoja Beverveikas () ciemu. 1664. gadā nīderlandieši zaudēja šo teritorija un tā nonāca Britu impērijas pakļautībā. Karalis Čārlzs II Stjuarts iegūto zemi nodeva pārvaldībai savam brālim, tā brīža Olbani hercogam, Džeimsam Stjuartam. Beverveikas nosaukums tika mainīts uz Olbani. 1686. gadā Olbani oficiāli kļuva par pilsētu. Olbani britu pakļautībā bija līdz ASV Neatkarības karam (1775–1783), pēc kura tā nonāca Trīspadsmit koloniju sastāvā.

1797. gadā Olbani kļuva par Ņujorkas štata administratīvo centru. Šī ir viena no vecākajām joprojām eksistējošajām apdzīvotām vietām no Trīspadsmit koloniju laikiem.

Olbani vairāk nekā gadsimtu ir bijis augstākās izglītības centrs.

Atsauces

Ārējās saites 

 

Ņujorkas pilsētas
ASV štatu administratīvie centri
Santafē

Santafē (, izrunā: ) ir Amerikas Savienoto Valstu štata Ņūmeksikas administratīvais centrs. Tā ir ceturtā lielākā štata pilsēta pēc iedzīvotāju skaita.

Iedzīvotāji 
Santafē pilsētā 2020. gadā dzīvoja 87 505 iedzīvotāju.

Ievērojamas personības 
Santafē pilsētā dzimuši vai dzīvojuši:
 Roberts Redfords (Robert Redford) (1936), aktieris, režisors
 Vess Studi (Wes Studi) (1947), aktieris, muzikants
 Džordžs R. R. Martins (George R. R. Martin) (1948), rakstnieks un scenārija autors, Troņu spēle

Ārējās saites

Atsauces 

Ņūmeksikas pilsētas
ASV štatu administratīvie centri
Bolton Wanderers F.C.

Boltonas futbola klubs "Wanderers" () ir profesionāls Anglijas futbola klubs no Lostokas apkaimes Boltonā, Lielajā Mančestrā. Klubs pašlaik spēlē League One (pēc spēka 3. līmenis).

Boltonas klubs bija viens no Anglijas futbola līgas dibinātājiem un 1920. gados spēlēja veiksmīgi, izcīnot trīs FA kausus. Ceturto reizi FA kausā Boltona uzvarēja 1958. gadā. Sekoja piezemētāki sasniegumi, līdz 1987. gadā klubs pavadīja sezonu ceturtajā divīzijā. 1995. gadā klubs atguva vietu pašā augstākajā līmenī pēc 15 gadu pārtraukuma, bet kopš 2001. gada nepārtraukti spēlē Premjerlīgā. 2005./06. gada sezonā klubs pirmoreiz piedalījās Eiropas klubu turnīrā, kur UEFA kausā iekļuva labāko 32 klubu skaitā. Boltona kvalificējās arī 2007./08. gada turnīram, sasniedzot 7. vietu 2006./07. gada Premjerlīgas sezonā un šoreiz spēja iekļūt labāko 16 klubu skaitā. 1997. gadā klubs ievācās Reebok stadionā, iepriekš 102 gadus spēles aizvadot Burnden Park laukumā.

Sasniegumi 
 Anglijas futbola 2. līmenis (1893.—1992. Otrā divīzija; 1992.—2004. Pirmā divīzija; tagad — Championship)
 Čempioni (3): 1908–09, 1977–78, 1996–97 
 Vicečempioni (4): 1899–1900, 1904–05, 1910–11, 1934–35 
 FA kauss
 Kausa ieguvēji (4): 1922–23, 1925–26, 1928–29, 1957–58
 Finālisti (3): 1893–94, 1903–04, 1952–53
 Anglijas Līgas kauss
 Finālisti (2): 1994–95, 2003–04
 FA Community Shield
 Kausa ieguvēji (1): 1958

Komandas sastāvs

Atsauces

Ārējās saites 

 Oficiālā kluba vietne

Anglijas futbola klubi
Krista Volfa

Krista Volfa (, dzimusi Krista Īlenfelde () , mirusi ) bija vācu literatūrkritiķe un rakstniece. Viena no redzamākajām VDR izcelsmes rakstniekiem.

Dzimusi 1929. gadā Landsbergā pie Vartas, toreiz Brandenburgā, mūsdienās - Polijas rietumos. Pēc Otrā pasaules kara, kad Vācijas rietumu apgabali tika piešķirti Polijai, pārcēlās uz dzīvi Mēklenburgā. Studēja literatūru Jēnas un Leipcigas universitātē. Pēc studiju beigām strādāja Rakstnieku savienībā. 1949. gadā iestājās Vācijas Apvienotajā strādnieku partijā (izstājās no partijas 1989 – 1990. gadā). Stasi arhīvi rāda, ka no 1959. līdz 1961. gadam Krista Volfa bija Drošības dienesta ziņotaja (Inoffizieller Mitarbeiter), tomēr rakstītajos ziņojumos attēloja aprakstītās personas pozitīvā gaismā, tāpēc VDR Drošības dienests par Volfu zaudēja interesi, bet, pretēji, 30 gadu garumā viņu izsekoja. Aukstā kara gados, Krista Volfa kritizēja VDR vadību, tomēr bija pret Vācijas apvienošanos.

Atpazīstamību Volfai atnesa 1961. gadā publicētais romāns "Sašķeltās debesis" (Der geteilte Himmel). Romāns 1966. gadā izdots latviski.

Ārējās saites 

 Kristas Volfas biogrāfija 

Vācijas rakstnieces
Vācu valodā rakstošie
Vācijas žurnālistes
Lubušas vojevodistē dzimušie